पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. मशहूर गायक मोहम्मद रफी को 'भारत रत्न' सम्मान दिए जाने की मांग को प्रशंसकों का दल रविवार को उनके पैतृक गांव कोटला सुल्तान सिंह पहुंचा। इस दौरान इन लोगों ने गांव की मिट्टी से तिलक लगाकर इस बाबत अभियान चलाने का संकल्प लिया।
इनका कहना है कि इतनी उपलब्धियां होने के बाद भी रफी साहब को यह सम्मान न देकर नाइंसाफी की गई है।
लखनऊ से चला कारवां रफी के अनूठे प्रशंसक लखनऊ निवासी संजीव कुमार दीक्षित यह अभियान अपने तौर पर पहले से चला रहे हैं और अब इसे व्यापक रूप देने के लिए अमृतसर पहुंचे हैं। दीक्षित ने बताया कि इसके बाद वह मुंबई स्थित रफी साहेब की मजार पर भी अपना दल लेकर जाएंगे। दीक्षित 1988 से रफी के गीतों के प्रचार-प्रसार में लगे हुए हैं। बताते चलें कि रफी ने हिंदी, अंग्रेजी के अलावा देश की सभी आंचलिक भाषाओं में 26 हजार से अधिक गीत गाए। बावजूद इसके उनको भारत रत्न से नहीं नवाजा गया।
जन-जन में जगाएंगे अलख
दीक्षित के साथ फोक सिंगर हरिंदर सोहल और अन्य कई प्रशंसक कोटला सुल्तानसिंह पहुंचे। इन्होंने पहले रफी के पुश्तैनी घर की मिट्टी को माथा टेका फिर स्कूल, जहां वह पढ़े थे, वहां गए। यहां से मिट्टी लेकर तिलक लगाया और 'भारत रत्नÓ देने के अभियान को व्यापक रूप में शुरू करने का संकल्प लिया। इन लोगों ने कहा कि एसएमएस, फोन और अन्य प्रसार माध्यमों से इस मुहिम को चलाया जाएगा और यह तब तक जारी रहेगा, जब तक सरकार इसके लिए राजी नहीं हो जाती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn